I Bob. Sog‘liqni saqlash sohasida biznes-jarayonlarni boshqarish axborot tizimini nazariy asoslari

|
I Bob. Sog‘liqni saqlash sohasida biznes-jarayonlarni boshqarish axborot tizimini nazariy asoslari
|
bet | 3/11 | Sana | 02.06.2024 | Hajmi | 5,63 Mb. | | #259133 |
Bog'liq Abdulazizova SHahnoza (3)I Bob. Sog‘liqni saqlash sohasida biznes-jarayonlarni boshqarish axborot tizimini nazariy asoslari.
Sog‘liqni saqlash sohasida biznes-jarayonlarni boshqarish axborot tizimini xozirgi kundagi ahamiyati.
Sog'liqni saqlash sohasida tadbirkorlik ko'proq kichik biznes shaklida amalga oshiriladi. Biroq, u davlat-xususiy sheriklik, ijtimoiy tadbirkorlik kabi boshqa turlarda ham bo'lishi mumkin. Sog'liqni saqlash biznesidagi yana bir o'ziga xos mezon - bu eng yuqori darajadagi professional malakadir. Bundan kelib chiqadiki, tadbirkorlikni rivojlantirish uchun davlat ushbu sohaga jalb qilingan mutaxassislarni kasbiy tayyorlash va qayta tayyorlash uchun shart-sharoit yaratishi zarur. Sog'liqni saqlash xizmatlarining murakkab turlari katta investitsiyalarni talab qiladi, masalan, yirik davolash markazlari xizmatlari, boshqa tomondan, individual shifokorning xususiy professional xizmatlari nisbatan kichik boshlang'ich kapitalni nazarda tutadi. Rossiya Federatsiyasida 7 yil ichida, 2005 yildan 2012 yilgacha davlat shifoxonalari soni sezilarli darajada kamaydi - yarmidan ko'pi (55%) klinikalar umumiy sonining uchdan bir qismigacha (36,3%). Biznesni rivojlantirishning istiqbolli yo'nalishlari qatorida xususiy biznes tomonidan keng namoyon bo'lganlar: stomatologiya, oftalmologiya, ginekologiya, ko'p tarmoqli klinikalar ajralib turadi. Sog'liqni saqlash sohasida tadbirkorlikni rivojlantirish istiqbollari ancha optimistik, shuni ta'kidlash joizki, samarali rivojlanish uchun yuqori salohiyat aholining yuqori sifatli tibbiy xizmatlarga bo'lgan talabining yuqoriligi va zamonaviy davlat tibbiyotining ushbu ehtiyojlarni to'liq qondirish imkoniyatiga ega emasligi bilan bog'liq.
Respublikada sog‘liqni saqlash tizimini isloh qilish chora-tadbirlarini amalga oshirish doirasida aholiga tibbiy yordam ko‘rsatishning zamonaviy tizimini shakllantirish borasida muayyan natijalarga erishildi. O‘tgan davrda qishloq vrachlik punktlari, shahar va qishloq oilaviy poliklinikalarini tashkil etish orqali birlamchi tibbiy-sanitariya yordamini ko‘rsatish tizimi takomillashtirildi hamda aholining ushbu xizmatlardan foydalanish imkoniyatlari kengaytirildi. Shoshilinch tibbiy yordam ko‘rsatishning yagona markazlashgan tizimi yaratildi, fuqarolarga, jumladan, joylarda yuqori texnologiyalarga asoslangan tibbiy yordam ko‘rsatuvchi respublika ixtisoslashtirilgan ilmiy-amaliy tibbiyot markazlari tarmog‘i takomillashtirilmoqda.
Aholining reproduktiv salomatligini mustahkamlash, onalik va bolalikni muhofaza qilish bo‘yicha qator maqsadli milliy dasturlar amalga oshirildi. Bolalarning irsiy va tug‘ma kasalliklar bilan tug‘ilishining oldini olish maqsadida respublika va hududiy skrining markazlari tashkil etildi.
Natijada 1991 — 2017-yillarda umumiy o‘lim ko‘rsatkichi 20 foizga, onalar va chaqaloqlar o‘limi 3,1 barobar kamaydi. O‘rtacha umr ko‘rish davomiyligi 1995-yilga nisbatan 4,6 yilga oshdi va bugungi kunda 73,7 yilni tashkil etmoqda.
Shu bilan birga, sog‘liqni saqlash sohasi faoliyatini tashkil etishda so‘nggi yillarda to‘planib qolgan tizimli kamchilik va muammolar fuqarolarning sog‘lig‘ini muhofaza qilish tizimini yanada takomillashtirishga qaratilgan vazifalarni samarali hal etishga to‘sqinlik qilmoqda. Sog‘liqni saqlash tizimini boshqarish va rejalashtirish bo‘yicha konsepsiya hamda strategik maqsadlarning mavjud emasligi oqibatida ushbu sohadagi islohotlar to‘liq bo‘lmagan shaklda amalga oshirilmoqda, bu esa aholining tibbiy yordam sifatiga doir istak va talablariga javob bermayapti. Sog‘liqni saqlash sohasidagi smetali moliyalashtirish tizimi eskirgan, zamonaviy xalqaro amaliyotga mos kelmaydigan mexanizmlarga asoslangan bo‘lib, moliya resurslarining samarasiz ishlatilishiga va sohaning surunkali tarzda moliyalashtirilmay qolishiga olib kelmoqda. Kasalliklarni profilaktika qilish va barvaqt aniqlash, patronaj va sog‘lom turmush tarzini shakllantirish bo‘yicha ishlar samaradorligining pastligi fuqarolarning ixtisoslashgan tibbiy yordam so‘rab murojaat qilishining ko‘payishiga sabab bo‘lmoqda.
|
| |